《拾海错》
清代·郝懿行

大化何奫沦，泱漭无停止。天地混沌日，沦海何时起。

一碧浑涵混，今有太古水。潮汐割昏晓，如斯夫不已。

月满鱼脑盈，月晦蚌胎死。渔父携筠篮，追随者稚子。

逐虾寻海舌，淘泥拾鸭嘴。细不遗蟹奴，牵连及鱼婢。

生物供人用，造化意如此。鲲鲸在其中，芥子须弥耳。

圆䆸时一望，磨青几万里。

作者简介：郝懿行（1755-1823）字恂九，号兰皋，清山东栖霞人。嘉庆进士，授户部主事，补江南司主事。嘉庆四年（公元1799年）进士，授户部主事。二十五年，补江南司主事。著有文集十二卷，笔录六卷，《证俗文》《尔雅义疏》《春秋说略》《山海经笺疏》《易说》等。